b'\n_START_ARTICLE_\nPamantasang Aalto\n_START_PARAGRAPH_\nAng Pamantasang Aalto (Ingles: Aalto University, \xc2\xa0Finlandes: Aalto-yliopisto, Suweko: Aalto-universitetet) ay isang unibersidad\xc2\xa0na matatagpuan sa Kalakhang\xc2\xa0Helsinki, Finland. Ito ay itinatag noong 2010 bilang ang pagsasanib ng tatlong pangunahing unibersidad sa bansa: ang Helsinki University of Technology (itinatag noong 1849), ang Helsinki School of Economics (itinatag noong 1904), at\xc2\xa0University of Art ang Design Helsinki (itinatag noong 1871). Ang malapit na pakikipagtulungan sa pagitan ng mga pamayanang pang-agham, pangnegosyo at pansining ay sinadya upang magsulong ng multidisiplinal na edukasyon at pananaliksik. Noong 2010, lumikha ang pamahalaang Finnish ng isang unibersidad na nagsusulong ng pagbabago, kung saan kabilang ang tatlong institusyon na pinagsama-sama._NEWLINE_Ang unibersidad ay ipinangalan kay\xc2\xa0Alvar Aalto, isang tanyag na arkitektong Finnish, dibuhante at nagtapos\xc2\xa0sa dating Helsinki University of Technology, na naging instrumental sa pagdidisenyo ng malaking bahagi pangunahing kampus ng unibersidad sa Otaniemi._NEWLINE_Ang pangunahing university campus ay matatagpuan sa Otaniemi, Espoo. Ang iba pang dalawang mga campus ay matatagpuan sa Arabia at T\xc3\xb6\xc3\xb6l\xc3\xb6 sa dating kinatatayuan ng TaiK at HSE, ayon sa pagkakabanggit.'